Ufa
Ufa (, ) je grad u Rusiji i glavni grad Baškortostana. Prema popisu stanovništva iz 2010. u gradu je živelo 1.062.300 stanovnika.

Geografija 

Površina gradskog područja je 753,7 km². Grad se proteže više od 50 kilometara pravcem jugozapad-severoistok, oko ušća reke Ufa u reku Belaja, jugozapadno od planine Ural.

Klima

Istorija 
Tvrđava Tura-tau je osnovana 1574. za zaštitu novoosvojenih baškirskih oblasti na jugoistoku Rusije. Oko tvrđave se uskoro razvio grad koji je zvanično priznat 1586. Grad je dobio narodno ime Ufa, što znači „mali“ na turkijskim jezicima. Juna 1922. Ufa je postala prestonica Baškortostana. 

Danas je Ufa industrijski centar u kome je najznačajnija proizvodnja električne i rudarske opreme, prerada nafte i petrohemijska industrija.

Stanovništvo 
Prema preliminarnim podacima sa popisa, u gradu je 2010. živelo 1.062.300 stanovnika, 19.863 (1,91%) više nego 2002.

Etnička struktura stanovništva je: 54,2% Rusi, 27% Tatari, 11,3% Baškiri, 2,6% Ukrajinci, 1,1% Čuvaši, 1% Mari i drugi. 

Najznačajnije veroispovesti stanovnika grada su hrišćanstvo (Ruska pravoslavna crkva) i islam. U Ufi se nalazi administrativni centar islamske zajednice evropskog dela Rusije.

Obrazovanje

Vidi još 
 Spisak gradova u Rusiji
 Spisak gradova u Rusiji po broju stanovnika

Reference

Spoljašnje veze 

 Gradska internet prezentacija 
 Fotografije 
 Fotografije spomenika 
 Istorija grada 

Gradovi u Rusiji
Baškirija